Solordenen

Solordenen (spansk: Orden El Sol del Perú) er en peruansk orden. Den ble etablert i 1921, men fører sin historie tilbake til 1821. Solordenen er Perus fremste orden. Den tildeles peruanere så vel som utlendinger for sivile og militære fortjenester.

 Bakgrunn 
Ordenen ble opprinnelig innstiftet 8. oktober 1821 som Solens orden av general José de San Martín etter at han erobret Lima og ble benyttet for å hedre innsats i kampen mot Spania.«Peru» i Guy Stair Sainty og Rafal Heydel-Mankoo: World Orders of Knighthood and Merit, andre bind, Buckingham: Burke's Peerage & Gentry, 2006, s. 1456–1458. Ordenen ble opphevet i 1825, men fornyet 14. april 1921 under president Augusto B. Leguía y Salcedo.Robert L. Ross og Alan M. Stahl: From a Thankful Nation: Latin American Medals & Orders in the Robert L. Ross Collection, Princeton University, Princeton: Princeton University Library, 2014, s. 622–625. Anledningen var  landets hundreårsjubileum som selvstendig stat.

Ordenen rangerer som nummer en av Perus ordener, foran Ordenen for utmerkede tjenester.

Inndeling
Solordenen er delt inn i fem klasser:«Condecoraciones» , El Ministerio de Relaciones Exteriores. Lest 22. november 2015.
60px  storkors (Gran Cruz)
60px storoffiser (Gran Oficial)
60px kommandør (Comendador)
60px offiser (Oficial')
60px ridder (Caballero'')

Storkors kan også tildeles med kjede.

Insignier
Ordenstegnet for Solordenen består av en stjerne med atten stråler. Stjernen er i gull. Midtmedaljongen har Perus riksvåpen som motiv og er omgitt av en rødemaljert bord med innskriften «ORDEN DEL SOL DEL PERÚ» og årstallet «1821» på et hvitt felt. Medaljongen er omgitt av en laurbærkrans. Kransen er i gull for offiserer, i grønn emalje for høyere grader. Ordenstegnet er opphengt i båndet i en grønnemaøjert krans.

Ordensstjernen er en større versjon av ordenstegnet.

Ordensbåndet er purpurfarget.

Tildeling
Solordenen tildeles for sivile og militære fortjenester og kan tildeles både peruanske og utenlandske statsborgere.

Ordenens øverste klasse kan også tildeles med kjede og diamanter, en hedersbevisning som er reservert for utenlandske statsoverhoder.

 Referanser 


Kategori:Utmerkelser etablert i 1821